**ΕΠΑΓΓΕΛΜΑΤΙΚΟΣ ΚΙΝΔΥΝΟΣ.**

Είναι εκείνος ο κίνδυνος, που προέρχεται από την έκθεση που έχει καθένας όταν εργάζεται, από την έκθεση που έχουμε σε παράγοντες της εργασίας. Και αυτός ο κίνδυνος σχετίζεται με την πιθανότητα ή τη συχνότητα της έκθεσης και κυρίως με τη σοβαρότητα των συνεπειών.

**ΠΟΙΟ ΕΙΝΑΙ ΤΟ ΜΕΓΕΘΟΣ ΤΟΥ? ΕΙΝΑΙ ΑΝΑΛΟΓΟ ΜΕ:**

* + - Την τοξικότητα (T) του βλαπτικού παράγοντα
		- Τη συγκέντρωσή του (C) στο περιβάλλον
		- Τις συνθήκες έκθεσης (E) των εργαζομένων
		- Ιδιαίτερα ατομικά χαρακτηριστικά (I) του εργαζόμενου
		- Περιβαλλοντικούς παράγοντες (A) οι οποίοι αυξάνουν ή ελαττώνουν την τοξικότητα του βλαπτικού παράγοντα (αερισμός, υγρασία, θερμοκρασία)

Αλγόριθμος υπολογισμού επαγγελματικού κινδύνου:

R = T x C x E x I x A

**ΠΩΣ ΤΑΞΙΝΟΜΕΙΤΑΙ Ο ΕΠΑΓΓΕΛΜΑΤΙΚΟΣ ΚΙΝΔΥΝΟΣ?**

* Κίνδυνοι για την υγεία (φυσικοί, χημικοί, βιολογικοί παράγοντες)
* Κίνδυνοι για ασφάλεια ή κίνδυνοι εργατικού ατυχήματος (μηχανές, κτιριακές δομές, ηλεκτρικές εγκαταστάσεις, επικίνδυνες ουσίες)
* Εγκάρσιοι κίνδυνοι για υγεία και ασφάλεια (οργάνωση εργασίας, ψυχολογικοί, εργονομικοί, αντίξοες συνθήκες εργασίας).

**ΠΩΣ ΕΚΤΙΜΟΥΜΕ ΤΟΝ ΚΙΝΔΥΝΟ ΑΥΤΟΝ?**

ΣΥΣΤΗΜΑΤΙΚΑ ΕΞΕΤΑΖΟΥΜΕ ΟΛΕΣ ΤΙΣ ΠΛΕΥΡΕΣ ΤΗΣ ΕΠΙΤΕΛΟΥΜΕΝΗΣ ΕΡΓΑΣΙΑΣ ΜΕ ΤΟΥΣ ΠΑΡΑΚΑΤΩ ΣΤΟΧΟΥΣ:

* Να διαπιστώσουμε τι θα μπορούσε να προκαλέσει βλάβη ή ζημιά
* Να εξαλείψουμε πηγές κινδύνου όπου είναι δυνατόν, και τέλος
* Να απαντήσουμε στο ερώτημα αν δε γίνονται τα δύο προηγούμενα, ποια είναι τα προληπτικά μέτρα που πρέπει να ληφθούν για έλεγχο των κινδύνων.

**ΤΙ ΜΠΟΡΕΙ ΝΑ ΠΡΟΚΛΗΘΕΙ ΑΠΟ ΤΟΝ ΚΙΝΔΥΝΟ?**

ΕΡΓΑΤΙΚΟ ΑΤΥΧΗΜΑ Ή ΕΠΑΓΓΕΛΜΑΤΙΚΗ ΑΣΘΕΝΕΙΑ

**ΕΡΓΑΤΙΚΟ ΑΤΥΧΗΜΑ ΤΙ ΕΙΝΑΙ ?**

Κάθε σωματική βλάβη ή θάνατος από βίαιο ή απροσδόκητο συμβάν κατά την εργασία ή εξαιτίας αυτής. Επιπλέον το συμβάν κατά την προσέλευση ή αποχώρηση από την εργασία.

**ΤΑ ΑΙΤΙΑ ΤΟΥ ΕΡΓΑΤΙΚΟΥΑ ΤΥΧΗΜΑΤΟΣ ΕΙΝΑΙ**

* Περιβάλλον εργασίας ή μέσα παραγωγής:

(φωτισμός, αερισμός, θέρμανση, κατάσταση δαπέδων, κλιμάκων, ελαττωματικά μηχανήματα κ.λ.π)

* Εργαζόμενος:

(ηλικία, απειρία η και εμπειρία, κόπωση, διανοητική κατάσταση, κακές συνήθειες π.χ. υπερβάλλοντας ζήλος)

* Απρόβλεπτα γεγονότα

**ΟΙ ΣΥΝΕΠΕΙΕΣ ΤΟΥ ΕΡΓΑΤΙΚΟΥ ΑΤΥΧΗΜΑΤΟΣ ΕΙΝΑΙ**

* ΑΜΕΣΕΣ

(νοσοκομειακή - ιατροφαρμακευτική περίθαλψη, επιδοτήσεις, αποζημιώσεις, συντάξεις, κόστος αποκατάστασης, επανένταξης και κυρίως **ανθρώπινος πόνος του θύματος και της οικογένειας**)

* ΕΜΜΕΣΕΣ

(χαμένες εργατοώρες, αντικατάσταση του εργαζομένου από άλλον, ζημιές σε υλικά, κακό κλίμα ψυχολογίας μεταξύ των εργαζομένων)

**ΕΠΑΓΓΕΛΜΑΤΙΚΗ ΑΣΘΕΝΕΙΑ ΕΙΝΑΙ**

Βλάβες του ανθρωπίνου οργανισμού προερχόμενες εκ της παραγωγικής αιτίας που ενέχει το κάθε επάγγελμα, οι οποίες νόσοι τη μόνη διαφορά που παρουσιάζουν είναι ότι ο τρόπος εκδήλωσής τους είναι σε βάθος χρόνου, σε αντίθεση με το εργατικό ατύχημα, που είναι αιφνίδιο.

**Η ΕΠΑΓΓΕΛΜΑΤΙΚΗ ΑΣΘΕΝΕΙΑ ΠΡΟΣΔΙΟΡΙΖΕΤΑΙ ΑΠΟ**

* Τη σχέση έκθεσης – αποτελέσματος ανάμεσα σε ένα χώρο εργασίας ή σε μια ιδιαίτερη εργασία και σε ένα ειδικό αποτέλεσμα της ασθένειας.
* Το γεγονός ότι αυτές οι ασθένειες στους εργαζόμενους έχουν μεγαλύτερη συχνότητα εμφάνισης από τον μέσο όρο του υπόλοιπου πληθυσμού

**ΑΙΤΙΑ ΕΠΑΓΓΕΛΜΑΤΙΚΩΝ ΑΣΘΕΝΕΙΩΝ ΕΙΝΑΙ**

* Φυσικοί παράγοντες
* Χημικοί παράγοντες
* Βιολογικοί παράγοντες
* Μηχανικοί παράγοντες

**ΟΙ ΠΙΟ ΣΥΝHΘΙΣΜΕΝΕΣ ΕΠΑΓΓΕΛΜΑΤΙΚΕΣ ΑΣΘΕΝΕΙΕΣ ΕΙΝΑΙ**

* Επαγγελματικοί καρκίνοι
* Πνευμονικές παθήσεις
* Καρδιαγγειακά προβλήματα
* Δερματοπάθειες
* Βλάβες της ακοής
* Διαταραχές του νευρικού συστήματος
* Μυοσκελετικές παθήσεις
* Ψυχικές διαταραχές

**ΠΟΙΟΙ ΕΙΝΑΙ ΟΙ ΚΑΝΟΝΕΣ ΠΡΟΛΗΨΗΣ ΓΙΑ ΤΑ ΠΑΡΑΠΑΝΩ ?**

Επεξεργασία δεδομένων και Πληροφόρηση από:

* Επιδημιολογικές έρευνες
* Κλινικοεργαστηριακούς ελέγχους
	+ γενικούς: προς ενδεχόμενη αποκάλυψη λανθανουσών παθήσεων σε φαινομενικά υγιή πληθυσμό (π.χ. αναιμία, διαβήτη) και
	+ σκοπιμότητας: σε ομάδες με έκθεση σε ειδικό βλαπτικό παράγοντα, για αποκάλυψη ενδεχόμενης βλάβης σε πρώιμη φάση (π.χ. ακοομετρήσεις)

**ΠΟΙΟΙ ΑΣΧΟΛΟΥΝΤΑΙ ΛΟΙΠΟΝ ΜΕ TOΝ ΕΠΑΓΓΕΛΜΑΤΙΚΟ ΚΙΝΔΥΝΟ?**

Ο ΕΙΔΙΚΕΥΜΕΝΟΣ ΣΤΗΝ ΙΑΤΡΙΚΗ ΤΗΣ ΕΡΓΑΣΙΑΣ ΓΙΑΤΡΟΣ ΚΑΙ Ο ΤΕΧΝΙΚΟΣ ΑΣΦΑΛΕΙΑΣ.

**Η ΙΑΤΡΙΚΗ ΤΗΣ ΕΡΓΑΣΙΑΣ ΑΣΧΟΛΕΙΤΑΙ**

Αντιμετώπιση επαγγελματικού κινδύνου υγείας

* ΑΤΟΜΟ
* ΕΡΓΑΣΙΑ (περιβάλλον, μεθόδους, οργάνωση της εργασίας)

**ΠΟΙΟΙ ΕΙΝΑΙ ΟΙ ΣΤΟΧΟΙ ΤΗΣ ΙΑΤΡΙΚΗΣ ΤΗΣ ΕΡΓΑΣΙΑΣ?**

* Προαγωγή και διατήρηση της φυσικής, ψυχικής και κοινωνικής ευεξίας των εργαζομένων σε όλα τα επαγγέλματα στον υψηλότερο δυνατό βαθμό
* Προστασία των εργαζομένων από τους κινδύνους της εργασίας
* Πρόληψη των ασθενειών που οφείλονται στην εργασία
* Προσαρμογή της εργασίας στον άνθρωπο

**ΤΟ ΑΝΤΙΚΕΙΜΕΝΟ ΑΥΤΗΣ ΤΗΣ ΙΑΤΡΚΗΣ ΕΙΔΙΚΟΤΗΤΑΣ ΕΙΝΑΙ**

* ΕΝΤΟΠΙΣΗ ΚΑΙ ΕΛΕΓΧΟΣ ΤΩΝ ΠΑΡΑΓΟΝΤΩΝ ΚΙΝΔΥΝΟΥ (π.χ. θόρυβος, σκόνες, αμίαντος)
* ΠΡΟΣΤΑΣΙΑ ΑΠΟ ΕΠΙΔΕΙΝΩΣΗ ΠΡΟΫΠΑΡΧΟΥΣΑΣ ΠΑΘΟΛΟΓΙΑΣ (π.χ. κήλες) ΛΟΓΩ ΤΗΣ ΕΡΓΑΣΙΑΣ
* ΦΡΟΝΤΙΔΑ ΩΣΤΕ Ο ΔΕΙΚΤΗΣ ΝΟΣΗΣΕΩΣ ΣΤΟ ΠΕΡΙΒΑΛΛΟΝ ΤΗΣ ΕΡΓΑΣΙΑΣ ΝΑ ΜΗΝ ΥΠΕΡΒΑΙΝΕΙ ΕΚΕΙΝΟΝ ΤΟΥ ΓΕΝΙΚΟΥ ΠΛΗΘΥΣΜΟΥ
* ΕΚΠΑΙΔΕΥΣΗ ΤΩΝ ΕΡΓΑΖΟΜΕΝΩΝ ΓΙΑ ΥΓΙΕΙΝΕΣ ΣΥΝΘΗΚΕΣ ΔΙΑΒΙΩΣΗΣ ΚΑΙ ΕΡΓΑΣΙΑΣ
* ΣΧΕΔΙΑΣΜΟΣ ΚΑΙ ΕΚΤΕΛΕΣΗ ΠΡΟΓΡΑΜΜΑΤΩΝ ΥΓΕΙΟΝΟΜΙΚΗΣ ΕΠΙΒΛΕΨΗΣ ΜΕ ΣΤΟΧΟ ΤΗΝ ΠΡΟΛΗΨΗ.

**ΚΑΠΟΙΕΣ ΑΠΟ ΤΙΣ ΑΡΜΟΔΙΟΤΗΤΗΤΕΣ ΤΟΥ ΙΑΤΡΟΥ ΕΡΓΑΣΙΑΣ**

* Διενεργεί ιατρικό έλεγχο των εργαζομένων σχετικό με τη θέση εργασίας τους και φροντίζει για την κατάρτιση και ενημέρωση εμπιστευτικού αρχείου:
* κατά την πρόσληψή τους ή την αλλαγή θέσης εργασίας, καθώς και περιοδικά
* Μεριμνά για την διενέργεια εργαστηριακών εξετάσεων, καταχωρεί τα αποτελέσματα στον φάκελο υγείας του εργαζομένου και τα επεξεργάζεται κατά ομοιογενείς ομάδες εργαζομένων
* Προβαίνει σε ΕΚΤΙΜΗΣΗ ΚΑΤΑΛΛΗΛΟΤΗΤΑΣ των εργαζομένων (ικανότητα για εκτέλεση συγκεκριμένης εργασίας)
	+ ΜΕΤΑ ΤΗΝ ΠΡΟΣΛΗΨΗ
* ΕΠΑΝΕΝΤΑΞΗ ΣΤΗΝ ΕΡΓΑΣΙΑ ΜΕΤΑ ΑΠΟ ΜΑΚΡΑ ΑΠΟΥΣΙΑ ΓΙΑ ΛΟΓΟΥΣ ΥΓΕΙΑΣ
* ΑΙΤΗΜΑ ΑΛΛΑΓΗΣ ΘΕΣΗΣ ΓΙΑ ΛΟΓΟΥΣ ΥΓΕΙΑΣ
* Επιθεωρεί τις θέσεις εργασίας προτείνοντας μέτρα αντιμετώπισης των παραλείψεων
* Ενημερώνει τους εργαζόμενους για τους κινδύνους που προέρχονται από την εργασία τους και τους τρόπους πρόληψής τους ( μέθοδοι εργασίας, Μ.Α.Π. κ.λ.π. )
* Ερευνά τις αιτίες των επαγγελματικών ασθενειών προτείνοντας μέτρα για την πρόληψή τους